**Jouni Kemppainen** on suomalainen toimittaja ja viestintäalan ammattilainen, koulutukseltaan filosofian maisteri. Vuodesta 2016 hän on toiminut Maaseudun Tulevaisuuden päätoimittajana.

Kemppainen on kotoisin Huittisista. Äitinsä puolelta hänellä on karjalaisia sukujuuria Viipurin läänin Pyhäjärveltä, isänsä kautta puolestaan Savosta. Hän aloitti vuonna 1983 historian opinnot Turun yliopistossa ja luki myös viestintää ja kasvatustiedettä. Nykyään hän asuu Kirkkonummella.

Kemppainen on aiemmin työskennellyt toimittajana vuodesta 1984 lähtien, ensin Turun Sanomissa, sitten 20 vuotta Yleisradiossa, televisiouutisten taloustoimittajana 1994–1999, sen jälkeen Yle Uutisten toimituspäällikkönä ja 2006–2014 uutispäätoimittajana. Marraskuusta 2014 Kemppainen työskenteli Elinkeinoelämän keskusliiton viestintäjohtajana. Hänelle on myönnetty pitkästä media-alan työstään Suomen Valkoisen ruusun ritarimerkki joulukuussa 2018 sekä Sotaveteraaniliiton ansiomitali sotaveteraanityön hyväksi tehdystä työstä maaliskuussa 2019.

Kemppainen oli vuoden 2019 europarlamenttivaaleissa sitoutumattomana ehdokkaana Keskustan listalta. Hän kertoi ehdokkuutensa perusteeksi halun puolustaa maaseutua ja vastustaa populismia. Kemppainen on ottanut kantaa myös kotimaisen ruoantuotannon, ilmastonmuutoksen torjunnan sekä maaseudun elinvoimaisuuden puolesta. Hän myös kannattaa metsänomistajille hiilensidonnasta maksettavia korvauksia ja tahtoo Euroopan unionilta toimia fossiilisten polttoaineiden käytön vähentämiseksi. Kemppainen sai 9107 ääntä ja ei tullut valituksi.

Lähteet
-------

1. ↑  K:n Jouni Kemppainen MT:n päätoimittajaksi *maaseuduntulevaisuus.fi*. Viitattu 15.12.2015.
2. 1 2  Teemu Luukka: Jouni Kemppainen on Maaseudun Tulevaisuuden uusi päätoimittaja, hs.fi 15.15.2015
3. 1 2  Yle-pomo EK:n viestintäjohtajaksi. Maaseudun Tulevaisuus 1.10.2014.
4. 1 2 3  Uutismies Kemppainen pitää maaseututaustaansa arvossa *maaseuduntulevaisuus.fi*. Viitattu 16.4.2019.
5. ↑  Jouni Kemppainen: Karjalainen vilkkaus vientituotteeksi ja asenne avuksi jopa pakolaisongelmiin *maaseuduntulevaisuus.fi*. Viitattu 16.4.2019.
6. ↑  Alueviesti, s. 23, nro 35, 30.8.2006
7. ↑  6.12.2018 annetut kunniamerkit *ritarikunnat.fi*. Viitattu 16.4.2019.
8. ↑  MT:n päätoimittajalle Sotaveteraaniliiton tunnustus: "Pitänyt veteraaniasiaa esillä mediassa" *maaseuduntulevaisuus.fi*. Viitattu 16.4.2019.
9. ↑  Keskusta sai yllätysnimen eurovaaleihin: Maaseudun Tulevaisuuden päätoimittaja Jouni Kemppainen asettuu ehdolle *hs.fi*. Viitattu 16.4.2019.
10. ↑  MT: Päätoimittaja Jouni Kemppainen ehdolle eurovaaleihin – haluaa puolustaa maaseutua ja vastustaa populismia *mtvuutiset.fi*. Viitattu 16.4.2019.
11. 1 2 3  MT:n päätoimittaja ehdotti Huittisissa tuottajaa suojelevaa lainsäädäntöä: "Tällä hetkellä tarve tälle on aivan ilmeinen" *maaseuduntulevaisuus.fi*. Viitattu 16.4.2019.
12. ↑  Monipaikkaisuus, elämyksellisyys ja työn murros voivat elävöittää maaseutua *maaseuduntulevaisuus.fi*. Viitattu 16.4.2019.
13. ↑  Euroehdokkaaksi lähtevä Jouni Kemppainen haluaa metsänomistajille hiilensidonnasta korvauksen *maaseuduntulevaisuus.fi*. Viitattu 17.4.2019.
14. ↑  YLE:n tulospalvelu *vaalikone.yle.fi*. Viitattu 25.5.2019.